Uffiċjali tad-Dwana fl-ajruport internazzjonali ta' Malta, ilbieraħ qabdu passiġġier Brażiljan li kien ġej minn Barċellona li kien qed iġorr madwar 3kg kannabis fuqu. Il-passiġġier inqabad li kien qed iġorr il-kannabis wara li ntalab biex jiġu skannjati l-bagalji tiegħu. Dan wassal biex jiġu żvelati irregolaritajiet u b'hekk saret tfixxija fil-bagalja tiegħu u fuq il-passiġġier. Din it-tfittxija wasslet biex jiġu skoperti tliet pakketti li minn test li sar ġie kkonfermat li kienu madwar 3kg kannabis. Il-Pulizija tal-Iskwadra ta' Kontra d-Droga ġew infurmati bil-każ u waslu ftit wara. Il-passiġġier mistenni jitressaq quddiem il-Qorti dalwaqt. Wara l-każ li jinvolvi l-importazzjoni u t-traffikar ta' 18,000 sigarett li fihom sustanza tal-kannabis, dan huwa t-tieni każ, fi ftit jiem, li juri l-kollaborazzjoni eċċellenti eżistenti bejn id-Dipartiment tad-Dwana u l-Korp tal-Pulizija ta' Malta. Arrestat raġel b'rabta ma' importazzjoni u traffikar ta' droga .td_uid_3_60daf50a810ce_rand.td-a-rec-img{text-align:left}.td_uid_3_60daf50a810ce_rand.td-a-rec-img img{margin:0 auto 0 0}